
ประกาศองค์การบริหารส่วนตำบลฉลุง
เรื่อง รับลงทะเบียนแสดงตนของสมาชิกสภาเด็กและเยาวชนตำบลฉลุง
เพื่อเข้าร่วมประชุมสามัญประจำปี ครั้งที่ ๑ / ๒๕๖๕
…………………………………………………..
[bookmark: _GoBack]ตามที่ พระราชบัญญัติส่งเสริมการพัฒนาเด็กและเยาวชนแห่งชาติ พ.ศ. 2550 และที่แก้ไขเพิ่มเติม (ฉบับที่ 2) พ.ศ. 2560 มาตรา ๓๘ กำหนดให้สภาเด็กและเยาวชนจัดให้มีการประชุมสามัญอย่างน้อยปีละหนึ่งครั้ง  และมาตรา ๓๗ กำหนดให้การประชุมของสภาเด็กและเยาวชนต้องมีสมาชิกมาประชุมไม่น้อยกว่า กึ่งหนึ่งของจำนวนสมาชิกทั้งหมดถึงจะเป็นองค์ประชุม ทั้งนี้ ให้การประชุมของสภาเด็กและเยาวชนเป็นไปตามระเบียบของกระทรวงการพัฒนาสังคมและความมั่นคงของมนุษย์กำหนด และระเบียบกระทรวงการพัฒนาสังคมและความมั่นคงของมนุษย์ว่าด้วยหลักเกณฑ์การประชุมของสภาเด็กและเยาวชน พ.ศ. ๒๕๖๐   ข้อ ๙  ในการประชุมสภาเด็กและเยาวชนตำบลสภาเด็กและเยาวชนเทศบาลสภาเด็กและเยาวชนเขต        ให้สมาชิกลงทะเบียนเพื่อแสดงตนเข้าร่วมการประชุม โดยมีการประกาศหรือประชาสัมพันธ์ให้สมาชิกทราบล่วงหน้าก่อนมีการลงทะเบียนอย่างน้อยเจ็ดวัน และให้ประกาศรายชื่อสมาชิกที่ทำการลงทะเบียน             ณ หน่วยงานที่เกี่ยวข้องอย่างน้อยเจ็ดวันก่อนมีการประชุม โดยองค์การบริหารส่วนตำบลฉลุง ร่วมกับ       คณะบริหารสภาเด็กและเยาวชนตำบลฉลุง กำหนดจัดประชุมสามัญประจำปี ครั้งที่ ๑/๒๕๖๕ ในวันที่  8  เดือนพฤศจิกายน พ.ศ. ๒๕๖๔ นั้น
ในการนี้ องค์การบริหารส่วนตำบลฉลุง ร่วมกับคณะบริหารสภาเด็กและเยาวชนตำบลฉลุง           ขอเชิญชวนและประชาสัมพันธ์ให้สมาชิกสภาเด็กและเยาวชนตำบลฉลุง  มาลงทะเบียนเพื่อแสดงตนเข้าร่วมประชุมสามัญประจำปี ครั้งที่ ๑/๒๕๖๕ ระหว่างวันที่  28 - 29 เดือน ตุลาคม พ.ศ.๒๕๖๔   ตั้งแต่เวลา ๐๙.๐๐ – ๑๖.๓๐ น.  ณ องค์การบริหารส่วนตำบลฉลุง  หากสมาชิกไม่มาลงทะเบียนแสดงตนตามวัน เวลา และสถานที่ดังกล่าว ให้ถือว่าสละสิทธิ

ประกาศ ณ วันที่  21  เดือน ตุลาคม  พ.ศ. ๒๕๖๔



(นายจรัญ  เส็นหล๊ะ)
       ปลัดองค์การบริหารส่วนตำบล  ปฏิบัติหน้าที่
  นายกองค์การบริหารส่วนตำบลฉลุง

